मुंगेर। जिले के शामपुर ओपी थाना क्षेत्र के तिलोकनचक, पुरुषोत्तमपुर गांव में सोमवार की देर रात दहेज लोभी ससुराल वाले ने एक बहू को जलाकर मार डालने का मामला प्रकाश में आया है। पुलिस ने मंगलवार की सुबह महिला की अधजली शव को उसके ससुराल से बरामद कर पोस्टमार्टम के लिए मुंगेर भेज दिया है।
क्यों हुई हत्या
मृतका की मां रानी देवी ने पुलिस को बताया कि रानी की शादी दो साल पूर्व हलेश्वर सिंह के पुत्र सुबोध सिंह के साथ हुई थी। शादी के कुछ दिनों बाद से ही नेहा के ससुराल वाले दहेज में नकदी और कीमती समानों की मांग करते रहते थे और मांगें पूरी नहीं करने पर प्रताड़ित कर जान मारने की धमकी भी दिया करते थे। उन्होंने पुलिस को बताया कि नेहा के ससुराल वालों ने ही उसकी बेटी को जला कर मार डाला है।
मृतका की मां रानी देवी ने नेहा का पति सुबोध सिंह, पिता हलेश्वर सिंह, फूआ लालमुनि देवी, ननद चांदनी कुमारी के खिलाफ थाने में मामला दर्ज कराया है। जल्द ही सभी आरोपियों को गिरफ्तार कर जेल भेजा जाएगा।
पल्लव कुमार, थानाध्यक्ष, शामपुर ओपी
hin_Deva hin_Deva hin_Deva hin_Deva mai_Deva